ຈີນ ຫລຸດຄ່າເງິນຢວນ ໃນການປະຕິຮູບ ອັດຕາແລກປ່ຽນ
ການເຄື່ອນໄຫວ ໃນມື້ນີ້ ມີຂຶ້ນຫລັງຈາກ ມີການປະກາດວ່າ ການສົ່ງອອກ ໃນເດືອນກໍລະກົດ ຫລຸດລົງ ຫຼາຍກວ່າ 8 ເປີເຊັນ ຈາກໄລຍະດຽວກັນ ຂອງປີກາຍ.
ທະນາຄານກາງຈີນໄດ້ຫລຸດຄ່າເງິນຕາຂອງຕົນລົງ ໃນວັນອັງ ຄານມື້ນີ້ ໃນອັນທີ່ທະນາຄານກາງຂອງຈີນກ່າວວ່າ ເປັນການ ຫລຸດພຽງເທື່ອດຽວ ເພື່ອປັບ ອັດຕາແລກປ່ຽນ ໃຫ້ເຂົ້າກັບຕະ ຫລາດຫຼາຍຂຶ້ນ ເງິນຢວນຂອງຈີນ ແມ່ນໄດ້ຮັບອະນຸຍາດໃຫ້ຂຶ້ນໆລົງໆໄດ້ 2 ເປີເຊັນຈາກຈຸດໃຈກາງທີ່ຕັ້ງໄວ້ ໂດຍທະນາຄານປະຊາຊົນ ຈີນ ຊຶ່ງທະນາຄານດັ່ງກ່າວໄດ້ຕັດອັດຕາສູນກາງລົງ 1 9 ເປີ ເຊັນ ອັນເປັນຜົນເນື່ອງມາຈາກ ການປ່ຽນແປງທີ່ທະນາຄານ ເວົ້າວ່າ ຈະປັບປຸງໃຫ້ຖືກຕ້ອງກັບຕະຫລາດຫລາຍຂຶ້ນ ແລະ ເກນມາດຕະຖານໃນຄວາມສະເໝີພາບຂອງຈຸດສູນກາງ ເລີ້ມແຕ່ວັນອັງຄານມື້ນີ້ໄປທະນາຄານກາງຂອງຈີນກ່າວວ່າ ຈຸດສູນກາງນີ້ຈະສະທ້ອນໃຫ້ ເຫັນເຖິງຄ່າຂອງເງິນ ໃນຕອນອັດຕະຫຼາດຂອງມື້ກ່ອນ ຮວມໃສ່ກັບເງື່ອນໄຂໃນດ້ານອຸບ ປະສົງແລະອຸບປະທານ ຂອງຕະຫລາດ ແລກປ່ຽນເງິນຕາຕ່າງປະເທດ ແລະອັດຕາການ ແລກປ່ຽນຂອງເງິນຕາຕ່າງປະເທດທີ່ສຳຄັນໆ ການຫຼຸດຄ່າລົງຂອງເງິນຢວນຈະເຮັດໃຫ້ສິນຄ້າສົ່ງອອກຂອງຈີນຖືກລົງຢູ່ໃນຕ່າງປະເທດ ການເຄື່ອນໄຫວໃນວັນອັງຄານມື້ນີ້ມີຂຶ້ນຫຼັງຈາກການປະກາດວ່າ ການສົ່ງອອກໃນເດືອນ ກໍລະກົດໄດ້ຫລຸດລົງຫລາຍກວ່າ 8 ເປີເຊັນຈາກໄລຍະດຽວກັນຂອງປີແລ້ວນີ້